Regizori şi spectacole 


HOREA POPESCU 


DESPRE 
„Arturo Ui” 


(Teatrul Muncitoresc C.F.R.) 


— Dintre toate piesele cu caracter parabolic ale lui Brecht, cred că în 
Arturo Ui găsim atacul cel mai viguros şi totodată cel mai direct împotriva na- 
zismului, cu o forță de generalizare care depăşeşte circumstanțele faptice şi isto- 
rice. Înfăţişarea-avertisment a drumului spre culme al gangsterului Ui merge 
pînă la conceptul de manifest declarat împotriva fascismului ca atare; mai mult 
decît atit, împotriva oricărui regim terorist antipopular. Tablourile „ascensiunii 
lui Ui“ se profilează astfel peste timp, mai mult chiar decit actele dramatice 
inspirate direct din realitățile „ciumei brune“, ca Teroarea şi mizeriile celui de-al 
treilea Reich. 


— Deci, concluzia la care ajunge sala e conținută pe de-a-ntregul în text; 
cu alte cuvinte, mesajul limpede scuteşte regia de explicitare şi accentuare a 
unor sensuri ? 


— Această piesă — scrisă în 1941 şi care apare azi ascuţit de actuală şi 
cu totul lipsită de ceea ce aş numi patină istorică — prezintă în scenă ascen- 
siunea lui Arturo Ui. Iar concluzia la care ajunge sala arată că această ascen- 
siune poate fi oprită ; mai mult decît atît, că o asemenea ascensiune trebuie oprită, 
şi din această perspectivă am construit întregul spectacol. 

Parabola lui Brecht, precum spuneam, atacă regimurile dictatoriale (deci ne 
putem referi azi şi la cele din America Latină, sau din Peninsula Iberică; dar, 
mai ales, şi la recrudescenţele unei ascensiuni militariste în Germania occiden- 
tală, la politica ei revanşardă, la cei care-o încurajează), marele umanist şi 
om politic care a fost Bertolt Brecht arătîind aici că dezvoltarea tentacu- 
lară a fascismului este determinată de contradicţiile dezvoltării capitalurilor 
financiare. Legătura dintre afacerile bancare şi ascensiunea gangsterilor, miezul 
ideologic şi dramatic al piesei, nu apare însă pentru prima oară formulată artistic 
în dramaturgia lui Brecht. Mi se pare că prezentarea lumii oamenilor de afa- 
ceri ca o lume gangsterească, în care bandiții ce acționează sînt conduşi de 
bandiți din umbră, este o reluare surprinzătoare a Operei de trei parale în actua- 

litatea cea mai recentă. Concurența, şi totodată înţelegerea, dintre Peachum şi 
Mackie Messer, ca şi transpunerea parodiată a acestuia din urmă în ipostază de erou, 
anunţă cumva — în teatrul lui Brecht — viziunea lărgită, exactă, a mecanismului 
financiaro-politic denunțat în Arturo Ui. Asociaţia nu mi se pare arbitrară, 
deoarece filiația este directă și, aş spune, logică în raport cu evoluția societăţii 
noastre, al cărei comentator contemporan a fost Brecht. 

În Arturo Ui se desfăşoară două piese: una jucată, alta enunțată. Jucată 
este, desigur, intriga ce cuprinde gangsterii, desfăşurarea vieţii personajelor pro- 
priu-zise, cu individualitatea lor — să zicem — umană şi artistică specifică. Enun- 
țată sau anunțată este dramaturgia faptului real, istoric, către care noi facem 
necontenit trimiteri, nu forțate şi nici vulgarizatoare, dar necesare şi izvorite 
chiar din sensurile aluzive ale textului. Nu ne oprim cîtuşi de puţin la istorisirea 
unor fapte istorice cuprinse între al treilea şi al patrulea deceniu al secolului 
nostru. Nu urmărim identificarea grosolană cu personaje din cartea brună (adică 
neagră) a fascismului. Dar, avem mereu în minte sentimentul necesității — şi 
publicul trebuie să părăsească sala cu acest sentiment — de a acționa pentru a opri 
atare ascensiuni, și pentru aceasta sugerăm conturul unor evenimente istorice reale. 
Activizarea publicului la Brecht se face pe cale indirectă, spectatorii fiind 
obligați să deducă, precum se ştie, concluziile şi reflecţiile la care a ajuns scrii- 
torul. În Arturo Ui însă, epilogul se arată ca un limpede și răspicat mesaj, cu atît 
mai puternic şi mai eficient cu cît este mai laconic. Deci, în final, trebuie să găsim 
o modalitate adecvată pentru a fi fideli întrutotul structurii textului. 


— Aflindu-vă la primul dumneavoastră spectacol Brecht, cum rezolvaţi pro- 
blema „distanțării“, atît de mult discutată ? 


— Cînd am citit prima oară despre acest faimos efect de distanțare, mă 
gindeam că n-aş îndrăzni să pun în scenă o piesă de Bertolt Brecht. Mi se părea 
cu totul străină de concepţia mea despre teatru, hrănită la şcoala sistemului lui 
Stanislavski. Revelația îndrăznelii mele am avut-o însă în timpul turneului Tea- 
trului Berliner Ensemble la noi. Autenticitatea spectacolului Galileo Galilei, de 
pildă, vigoarea interpretării realiste m-au făcut să uit teoriile inhibitoare şi să-mi 
doresc să pun în scenă un asemenea spectacol. 


— O invitație către Brecht mi se pare logică în activitatea dumneavoastră 
artistică, după înscenarea Băii lui Maiakovski. 


— Evident, şi la Maiakovski am găsit chemarea către convenţie, adică o 
modalitate a teatrului agitatoric, didactic, în cel mai bun sens al cuvîntului, pro- 
prie scrierilor lui Brecht. 


— Cum ați rezolvat în spectacol acea continuă întrepătrundere a planului 
convențional cu cel real? ` 


— Dorim ca convenția să potențeze necontenit ideea, pentru a o releva, 
pentru a o face pregnantă. Elementul convențional scoate în relief planul real, 
autenticitatea adevărului vieții. Momentelor de joc obişnuit, realist, li se contra- 
punctează episoade executate în chip apăsat, grotesc, menite să dubleze jocul rea- 
list pentru a sprijini, a desena ideea. De aici derivă şi înțelegerea rațională, me- 
diată — prin „distanțare“ —, a faptelor ce se petrec în scenă. De altfel, forma 
textului, de clasică eleganță, evocînd „marele stil“, prin versul iambic-shakes- 
pearean, folosit fiind de către lumea gangsterilor, operează un contrast grotesc 
asupra publicului. De aici, de asemenea, se sugerează un efect de distanțare, ca 

Scenă din „Ascensiunea lui Arturo Ui poate fi oprită“ de 
Bertolt Brecht — Teatrul Muncitoresc C.F.R. (Regia: Horca 
Popescu) 


de altfel şi din necontenita alternare în scenă dintre comic şi sinistru, grot 
şi real. Vreau să mai spun un cuvint desp modalitatea sat i a Ascer 


lui Arturo Ui. Ridicolul în care se îneacă personajele nu duce totuşi la formele 


unui comic clasic, buf, obişnuit, el conduce mai degrabă către nuanțele unui 
tragi 5 rotesc. Fiindcă e tragic că aceste tipuri ridicole au că t, in 
condițiile istorice date, aura unor eroi, că aceşti oameni, care n-au fost r xiată 


eroi prin ei înşişi, au fost construiți, lansați şi acceptaţi ca a , înlăuntrul unei 


societăți unde domneau deruta politică şi mizeria economică. Această modalitate 
satirică ne străduim s-o aducem în scenă, să învecinăm undeva ridicolul cu pa- 
ranoia hitleristă, să alimentăm satira la adresa trustului conopidei cu sinistrul 
joc al bursei americane, pentru ca, în final, să avertizăm răspicat: „E Ui şi 
spuma ! Săriți ! Nu-i nimeni să oprească ciuma ? !“ 


— Nu ne-aţi vorbit încă despre modalitatea plastică a spectacolului ! 


— Intenţionat n-am făcut-o, lăsînd acest capitol în seama criticii dramatice 
şi a comentariilor de după premieră. Vreau numai să spun că m-am bucurat în 
montarea spectacolului pe scena Teatrului Muncitoresc C.F.R. de marele sprijin 
al maestrului Perahim, ale cărui vigoare şi lapidaritate, recunoscute în scenografie, 
s-au arătat apropiate intenţiilor noastre legate de Arturo Ui. Cît se poate de con- 
vențţional şi totodată realist, decorul lui Perahim — în linii colţuroase, cu o vio- 
lentă cromatică contrastantă în tonuri de alb şi negru — cred că vaexprima,cu 
o mare putere de sugestie, pateticul şi agitatoricul mesaj al acestei capodopere 
a lui Bertolt Brecht. j 


Mira Iosif 


LUCIAN GIURCHESCU 


DESPRE 


„Nevestele vesele din Windsor” 
(Teatrul Naţional „|. L. Caragiale“) 

ŞI 

„Comedia erorilor‘ 

(Teatrul „Lucia Sturdza Bulandra“) 


La repetiţie, Lucian Giurchescu este cel mai agitat om din sală. Se plimbă 
printre şirurile de scaune, dă indicații din mers, oprește jocul actorilor, la fie- 
care greşeală oricît de mică. Felul lui nervos de a lucra creează o tensiune care 
ține treze permanent interesul și atenția. 


— O lucrare devine de artă după ce ai finisat-o milimetru cu milimetru — 
ține să precizeze Giurchescu, surprinzind probabil privirea nedumerită ce-i arun- 
casem, după a nu ştiu cita oprire a repetiţiei ce mie îmi părea că se desfășoară 
normal. Nu-mi place graba — continuă el categoric —, graba în sine, doar pentru a de- 
monstra că poţi lucra repede. Nu sînt obsedat să ajung la faimoasele „șnururi“, 
unde nu mai poți lucra la nuanţe, ci doar la îmbunătăţirea ritmului scenic al spec- 
tacolului, la corectarea unor greşeli mai frapante, dar numai atit. Pentru că 
la „șnururi“ nu mai poţi obţine o adîncire a unei semnificaţii, o căutare mai sub- 
tilă de către actor a mijloacelor necesare redării unui text mai subtil și el. 


— Aș propune să vorbim puţin despre cele două comedii de Shakespeare, 
la care lucraţi. 


— Nu iau pentru prima oară contact cu o comedie shakespeareană. Mă aflu 
în fața unui text: Nevestele vesele din Windsor, ce ridică o seamă de probleme 
celui chemat să-l transpună scenic. 

